[pic] | KOMISIJA EVROPSKIH SKUPNOSTI |

Bruselj, 17.7.2007

COM(2007) 430 konč.

Predlog

SKLEP SVETA

o nadzornih ukrepih in kazenskih določbah za novo sintetično drogo 1-benzilpiperazin (BZP)

(predložila Komisija)

Predlog

SKLEP SVETA

o nadzornih ukrepih in kazenskih določbah za novo sintetično drogo 1-benzilpiperazin (BZP)

SVET EVROPSKE UNIJE JE –

ob upoštevanju Pogodbe o Evropski uniji,

ob upoštevanju Sklepa 2005/387/PNZ z dne 10. maja 2005 o izmenjavi podatkov, oceni tveganja in nadzoru nad novimi psihoaktivnimi snovmi[1], in zlasti člena 8(1) Sklepa,

ob upoštevanju pobude Komisije,

ob upoštevanju naslednjega:

1. Poročilo o oceni tveganja glede 1-benzilpiperazina (BZP) je bilo pripravljeno na podlagi člena 6 Sklepa Sveta 2005/387/PNZ na posebnem zasedanju razširjenega Znanstvenega odbora Evropskega centra za spremljanje drog in zasvojenosti z drogami ter predloženo Svetu in Komisiji 31. maja 2007.

2. BZP je sintetična snov; v Evropski uniji se je o njej prvič poročalo leta 1999. Podobno kot amfetamin in metamfetamin BZP spodbuja osrednji živčni sistema, vendar je z veliko manj učinkovit (okoli 10 % učinkovitosti d-amfetamina). Na presnovo BZP lahko vplivajo genetski polimorfizmi v encimskih sistemih, zaradi česar so številni posamezniki občutljivi na učinke BZP. Obstajajo tudi možnosti za navzkrižno delovanje z drugimi drogami, vendar na splošno primanjkuje podatkov o farmakokinetiki BZP pri ljudeh.

3. V nekaterih državah članicah je mogoče BZP zakonito pridobiti pri maloprodajnih dobaviteljih kemičnih izdelkov; za rekreacijske namene pa se prodaja v obliki tablet in kapsul prek spletišča ali v nekaterih državah članicah v zeliščnih prodajalnah. Na trgu s prepovedanimi drogami se BZP lahko prodaja/kupuje tudi kot priljubljena droga ekstazi.

4. Trinajst držav članic in ena tretja država (Norveška) so poročale o zasegu BZP v obliki prahu, kapsul ali tablet, zaseg je obsegal od 1 kapsule/tablete do 64 900 tablet. Le malo podatkov kaže na obsežno sintetiziranje, obdelavo ali distribucijo BZP ter na vpletenost organiziranega kriminala.

5. BZP nima dokazane in priznane zdravstvene vrednosti; v Evropski uniji ni znanih zdravil z licenco, ki vsebujejo BZP.

6. BZP se trenutno ne ocenjuje in ni bil ocenjen v okviru sistema ZN. BZP je bil v petih državah članicah predmet nadzornih ukrepov in kazenskih sankcij, kar je skladno z njihovo zakonodajo, ki temelji na obvezah iz konvencij ZN iz leta 1961 ali 1971. Dve državi članici uporabljata nadzorne ukrepe za BZP v skladu s svojo zakonodajo na področju zdravil.

7. BZP je bil ugotovljen pri obdukcijskih vzorcih. Vendar ni znano, v kolikšni meri je bil BZP vzrok smrti, ker so bile v vseh primerih vpletene druge snovi ali druge okoliščine.

8. Ocena tveganja kaže na pomanjkanje dodatnih znanstvenih dokazov o splošni nevarnosti BZP. Zaradi njegovih značilnosti poživila, tveganja za zdravje, pomanjkanja zdravstvenih koristi in glede na previdnostno načelo obstaja potreba po nadzoru BZP, vendar morajo biti nadzorni ukrepi primerni za sorazmerno nizko stopnjo tveganja snovi.

9. Z nadzorom 1-benzilpiperazina se lahko preprečijo težave pri mednarodnem sodelovanjem organov kazenskega pregona in pravosodnih organov.

SKLENIL:

Člen 1

Države članice sprejmejo potrebne ukrepe v skladu s svojim nacionalnim pravom, da za 1-benzilpiperazin (znan tudi kot 1-benzil-1,4-diazacikloheksan, N-benzilpiperazin ali – manj natančno – kot benzilpiperazin ali BZP) veljajo nadzorni ukrepi, sorazmerni s tveganjem snovi, in kazenske sankcije, kakor je predvideno v njihovi zakonodaji, ki je v skladu z obvezami iz Konvencije Združenih narodov o psihotropskih snoveh iz leta 1971.

Člen 2

Ta sklep se objavi v Uradnem listu Evropske unije .

Veljati začne dan po njegovi objavi.

V Bruslju, […]

Za Svet

Predsednik

[1] UL L 127, 20.5.2005, str. 32.